《送曹叔时归淮东》
宋代·陈深

羲农去我远，醇风日以浇。遗经秘幽旨，千载空寥寥。

濂洛导其源，百川始东朝。我生性颛蒙，望道弥坚高。

针砭无良友，穷居困烦嚣。东平曹叔子，妙年振英翘。

古心默相契，一语神情超。高堂奏绿绮，长空激商飙。

谭玄探要妙，力学锄虚骄。方期拾瑶草，归袂何飘飖。

淮水白浩浩，楚山青遥遥。相思意无尽，赠子一长谣。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。